ठाकुरान नदी को जमीरा नदी भी कहा जाता है और यह एक ज्वारीय मुहाना नदी है। यह नदी पश्चिम बंगाल के दक्षिण 24 परगना जिले में सुंदरबन ( भारतीय हिस्से में) और उसके आसपास के इलाकों में एक विस्तृत मुहाना बनाती है। यह एक मौसमी नदी है जो ज़्यादातर गैर बरसात के मौसम में सूख जाती है, जबकि बारिश के मौसम के दौरान इस नदी में बाढ़ आ जाती है। ठाकुरान नदी घाटी की विशेषता, विशाल मैंग्रोव वनों और प्रसिद्ध सुंदरबन टाइगर रिजर्व से जुड़ी हुई है। इस नदी घाटी में विभिन्न नदी संबंधित और ज्वारीय भू-आकृति संबंधी विशेषताएं हैं जिनका वर्णन इस लेख में किया गया है। आइए ठाकुरान नदी के बारे में विस्तार से जानते हैं।
ठाकुरान एक मौसमी नदी है-
ठाकुरान नदी पश्चिम बंगाल के दक्षिण तट से बहने वाली कई अत्यधिक मौसमी और ज्वारीय नदियों में से एक है। शुष्क मौसम के दौरान ठाकुरान नदी घाटी का जल प्रवाह ज्वारीय जल द्वारा नियंत्रित होता है। शुष्क मौसम में, इस नदी में ज्वारीय प्रवाह जमा हो जाता है तथा मुहाना के मैदान पूरी तरह से सूख जाते हैं। ठाकुरान नदी तल के सूखने से नदी में नमक का जमाव हो जाता है, जो हर साल गर्मी के मौसम में स्पष्ट होता है। बरसात के दौरान पानी के वाहाव का निर्वहन भारी वर्षा से होता है और ऐसे भारी वर्षा का ठाकुरान नदी के प्रवाह पर गहरा प्रभाव पड़ता है। मुहाने का अधिकांश मैदान बरसात के मौसम में बाढ़ के पानी से भर जाता है। बरसात के मौसम में कभी-कभी यह नदी ज्वारीय बाढ़ से भी भर जाती है। यही कारण है कि ठाकुरान नदी के आसपास के क्षेत्रों के कुछ हिस्से तटबंधों द्वारा संरक्षित हैं। हर साल बरसात में बाढ़ का पानी तथा ज्वारीय जल का प्रभाव स्पष्ट होता है और इसी कारण से भयंकर बाढ़ आने की संभावना बनी रहती है।
ठाकुरान नदी का प्रवाह-
ठाकुरान नदी का उद्गम स्रोत जयनगर के पास स्थित है। इस नदी के सप्तमुखी नदी के साथ कई प्रवाह संबंध हैं और यह मथुरापुर और जयनगर सामुदायिक विकास खंड के बीच की सीमा भी बनाती है। यह नदी पश्चिम में हुगली नदी और पूर्व में मतला नदी के लगभग समानांतर बहती है। ठाकुरान नदी के जलग्रहण क्षेत्र के अंत के पास एक कीप के आकार का मुहाना है। ठाकुरान नदी के भौगोलिक निर्देशांक हैं- अक्षांश 21'35´ से 22'10´ उत्तर और मध्याह्न 88' 35´ पूर्व। इस नदी की औसत चौड़ाई लगभग 8 किलोमीटर है। ठाकुरान नदी प्रणाली समुद्र के पास बहुत चौड़ी है और यह नदी अंत में बंगाल की खाड़ी में विलीन हो जाती है।
ठाकुरान नदी की शाखाएँ-
ठाकुरान नदी के पश्चिमी और पूर्वी किनारों पर कई शाखाएँ और धाराएँ हैं। पश्चिमी तरफ ठकुरान नदी की प्रमुख पार्श्व शाखाएं हैं- कदराखली खाल, दमदमा खाल, मोनी नदी, शिबुआ गिरोह, राय दिघी, पाखिराली खाल और रॉस क्रीक। ठाकुरान नदी के पूर्वी किनारे पर कई चैनल हैं जैसे- बैंचपी खाल, गुरा खाल, कैकलमारी-अजमलमारी-सुइया नदी, दुलीभासानी गैंग और चुलकाटी गैंग। ये सभी चैनल और धाराएं ज्वारीय चैनलों के जटिल जल धारा द्वारा आपस में जुड़ी हुई हैं। इस प्रकार से, यहां ज्वारीय मुहाना बन रहा है।
ठाकुरान नदी घाटी की भू-आकृति विज्ञान-
ठाकुरान नदी बंगाल घाटी में हाल के भूगर्भीय जलोढ़ अवसादों से होकर बहती है। भू-आकृतिक वातावरण का एक जटिल संरचना सुंदरबन की ठाकुरान ज्वारीय घाटी की विशेषता है। इस नदी में समुद्र के किनारे रेतीले समुद्र तट, ज्वार की खड़िया और मडफ्लैट पाए जाते हैं। ठाकुरान नदी के मध्य भाग में ज्वारीय शोलों की ऊपरी सतह में एक क्रमिक ढलान है। सुंदरबन की ठाकुरान घाटी के सबसे अधिक पहचाने जाने योग्य भू-आकृतिक वातावरण, कुछ इस प्रकार हैं- नदी प्रणाली, नदी के मुहाने, ज्वारीय क्रीक प्रणाली, रेतीले डेल्टा और समुद्र तट। नदी और ज्वारीय भू-आकृतिक प्रक्रियाओं ने इस जल निकासी घाटी में विभिन्न क्षरण और अभिवृद्धि विशेषताओं को जन्म दिया है। ठाकुरान नदी के अंत बिंदु के पास, उच्च लहर वाले क्षेत्रों में बेहद नदी तट कटाव देखा जाता है। इस क्षेत्र में मौजूद कुछ उल्लेखनीय भू-आकृतिक विशेषताएं हैं- प्राकृतिक लेवी, पॉइंट बार, मिड चैनल बार, स्वाश प्लेटफॉर्म, वाश ओवर फ्लैट और ईबब-टाइडल डेल्टा। प्वाइंट बार आमतौर पर आकार में अर्धचंद्राकार होते हैं और इन प्वाइंट बारों में स्तरीकरण स्पष्ट रूप से होते है। ठाकुरान नदी के अंत के पास मध्य चैनल बार और रेतीले दलदली बार देखे जाते हैं। मध्य चैनल बार मिट्टी और रेत में अलग-अलग संरचना में दर्शित हैं। समुद्र से दूरी के आधार पर यह मध्य चैनल बार के संरचना निर्धारित होते है।
ठाकुरान नदी घाटी में मैंग्रोव वन और सुंदरवन टाइगर रिजर्व-
खाड़ियों के अंतर्ज्वारीय मडफ्लैट्स पर मैंग्रोव और दलदले नदी के मुहाने पाए जाते हैं। छिटपुट के से ऊपरी अंतर्ज्वारीय और सुप्राटाइडल क्षेत्रों के बीच संकीर्ण दलदल होते हैं। इस नदी के तट पर मैंग्रोव वनों के असंतत खंड हैं। मैंग्रोव वनस्पति ठाकुरान नदी के दोनों किनारों पर मौजूद है। ठाकुरान नदी घाटी के आसपास संरक्षित वन क्षेत्र हैं तथा प्राकृतिक मैंग्रोव आवास भी बरकरार हैं। यह क्षेत्र जो ठाकुरान नदी के पूर्व में स्तिथ है, दलदली भूमि में मैंग्रोव जैसे, फीनिक्स पालुडोसा जंगलों के लिए उपयुक्त हैं। ये जंगल प्रसिद्ध रॉयल बंगाल बाघ के लिए उपयुक्त निवास स्थान हैं। ठाकुरान नदी का यह पूर्वी क्षेत्र, प्रसिद्ध सुंदरवन टाइगर रिजर्व के मुख्य क्षेत्र के अंतर्गत आता है। सुंदरबन राष्ट्रीय उद्यान एक बायोस्फीयर रिजर्व, राष्ट्रीय उद्यान और बाघ अभयारण्य है तथा अपने समृद्ध मैंग्रोव पारिस्थितिक तंत्र के लिए जाना जाता है। इस टाइगर रिजर्व के मुख्य क्षेत्र में आम तौर पर आकस्मिक पर्यटकों की कोई पहुंच नहीं है और ये इलाका आम लोगो के लिए वर्जित हैं।
Published By
Anwesha Sarkar
08-07-2021
रणथंभौर का दुर्ग भारत के सर्वाधिक मजबूत किलो में से एक है। अपने शाकंभरी के चाहमान साम्राज्य को शक्ति प्रदान कर एक महत्वपूर्ण भूमिका निभाई। कहा जाता है कि इस किले का का निर्माण महाराजा जयंत सिंह ने पांचवीं शताब्दी में किया था। बारहवीं शताब्दी तक पृथ्वीराज चौहान के आने तक यहां यादवों ने शाशन किया। हम्...
कहानी एक ऐसे किले की जो अपने आप में अद्भुद है। जो बना तो था किले में रहने वालो की रक्षा करने के लिए और वहां के लोगो को बेहतर जिंदगी और समय बिताने के लिए। लेकिन वहाँ के युद्ध और शाप ने आज इस किले को बंजर बना दिया है। इस किले का नाम भानगढ़ है, और आज के समय में यह राजस्थान के अलवर जिले में राजगढ़ गांव मे...
500 साल पुराने एक ऐसे किले की रोचक और अद्भुत कहानी, जिसके राजाओं और शाशकों की वीरता की कहानी के किस्से आज भी मशहूर हैं। आज जरूर यह किला शांत और वीरान है, परंतु इस किले की दीवारों ने आज भी देश को गौरवान्वित किया हुआ है | इस कहानी में मेहरानगढ़ का किला, जो की राजस्थान के जोधपुर में स्थित है, को मिहिर...